חבל נחלתו כג יג
סימן יג

שאלות ותשובות קצרות בערב פסח תש"פ1 (מחמת הקורונה)

שאלה 
1. מה אומרים במוסף של חג הפסח שאין הכרזה של מוריד הטל? האם ממשיכים מוריד הגשם ורק במנחה אומרים מוריד הטל? או אפשר לומר למרות שלא היה הכרזה? (שו"ע קיד, טז שם מקל ליחיד וכן ערוך שלחן הרב סעיף ב.)

תשובה 

כדאי הוא הר"ן וכן השו"ע שלא הזכירו  הכרזה בטל לסמוך עליהם שאף היחיד יכול להתחיל ללא הכרזה.

שאלה 
2. בתפילת ערבית של חג ביחיד, האם אומרים הלל, האם בברכה (האם יש הבדל בין אשכנזים לספרדים)?

תשובה 
לענ"ד אם מתפלל ביחיד לא אומר הלל הנאמר בבית הכנסת. עי' בספרי חבל נחלתו חלק כב סי' טז2.

שאלה 
3. מנין מרפסות - האם אפשר להקל ולהתפלל מנין שכל אחד במרפסת שלו? האם יש הבדל בין השורה של הבתים בצד אחד לצד המקביל? האם יש הבדל בין שביל יחיד לכביש או רה"ר שבאמצע? (ט"ז מחמיר אפילו בשביל היחיד) האם יש הבדל בין הקומות שאחד נמצא בקומה שנייה או בגג ואחד נמצא בקומה ראשונה? (רשויות שונות)?

תשובה 
נתפרסמה תשובה של הג"ר אשר וייס שליט"א שהביא מקורות רבים שהאחרונים הקלו בענין שביל המפסיק וכד'. אולם לענ"ד מתוך עיון מקופיא נראה שלא הבחין אם יש כבר עשרה בבית הכנסת ואז כל המרוחקים מצטרפים או כמו במנין מרפסות שאין מכונסים עשרה בשום מקום. וצל"ע3.

שאלה 
4. השלמה בקריאת התורה בציבור, האם צריכים להשלים רק פרשה אחרונה או את כל הפרשות? (משנ"ב קלה ס"ק ו מחלוקת אחרונים)?

תשובה 
לענ"ד, כיון שביטול הקריאה לא היה מחמת עיכוב בקהילה אחת, או כאלו שהגיעו מחו"ל ודלגו על פרשה, אלא כל ישראל בארץ ישראל ובעולם נצטוו שלא לקרוא בציבור פרשת שבוע מחמת פיקוח נפש, אין צריך להשלים את הקריאות בציבור, כי בטל דין ציבור בכל ישראל באותן שבתות. ואונס רחמנא פטריה. (וכמובן שדין שנים מקרא ואחד תרגום לא בטל, עי' לעיל סימן ח).

שאלה 
5. השלמה בקריאת התורה, האם חיוב השלמה חל רק על מנין שהתפלל יחד ולא קרא בתורה או אפילו על יחידים שהתפלל לא מנין? (שערי אפרים שער ז סעיף לט וכן הגרש"ז בהליכות שלמה תפילה פרק יב הערה ט לעומת שו"ת בצל החכמה חלק א סימן ז)?

תשובה 
אין לי את האחרונים שהזכרת, עכ"פ קה"ת היא חובת הציבור, יחיד שהתפלל לבדו כגון חייל במשמרת וכי יוציאו ספר תורה בשבילו או שיקראו פרשה שלמה בגלל שהוא לא שמע?! קהילה שלא קראה מסיבות של עיכוב כלשהו, עליה חל חיוב השלמה, אבל יחיד לא חל עליו חיוב השלמה.

שאלה 
6. מכירת חמץ – קנין אודיתא לפי הקצות והנודע ביהודה זה הקנין הכי חשוב בין יהודי לגוי. כיצד אפשר לעשות ע"י הטלפון או בקישור במחשב? לכאורה אין ראיה קבילה שאפשר להוציא כסף. (בדר"כ חתימת ידו של האדם או חתימה אלקטרונית או במייל שיודע שאני שולח או הקלטה של טלפון – קישור סתמי שרושמים או בטלפון לכאורה לא עוזר)?

תשובה 
עי' בספרי חבל נחלתו חלק יד סימן יג, שם הראתי שרוב האחרונים לא סמכו על  אודיתא.

שאלה 
7. חוה"מ – בשנה הזו כולנו נשארים בבית עם ילדים וגם מבוגרים – האם יהיה אפשר להקל בציורים? כתיבת תשבצים? פיסול? ודברי עבודה אחרים למינם?

תשובה 
עי' בספרי חבל נחלתו חלק כב סי' יז, שם הבאתי צדדים להקל4.
חבל נחלתו כג